VENDIM
Nr. 99, datë 9.4.2026

MBI FILLIMIN E PROCEDURËS PËR SHQYRTIMIN E KËRKESËS SË SHOQËRISË “KOKA & ERGI ENERGY PESHK” SHPK PËR LICENCIM NË VEPRIMTARINË E TREGTIMIT TË ENERGJISË ELEKTRIKE

[bookmark: _Hlk86734997]Në mbështetje të neneve 16 dhe 37, pika 2, germa “d”, të ligjit nr. 43/2015, “Për sektorin e energjisë elektrike”, të ndryshuar; të neneve 4, pika 1, germa “e”, 5, pika 1, germa “e”, dhe 13, të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, të miratuar me vendimin e Bordit të Entit Rregullator të Energjisë (ERE) nr. 109, datë 29.6.2016, të ndryshuar; si dhe të nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 9.4.2026, mbasi shqyrtoi relacionin me nr. 990/1 prot., datë 8.4.2026, të Drejtorisë së Licencimit, Autorizimeve dhe Garancisë së Origjinës “Mbi kërkesën e shoqërisë ‘Koka & Ergi Energy Peshk’ sh.p.k. për licencim në veprimtarinë e tregtimit të energjisë elektrike”,
konstatoi se: 
- Shoqëria “Koka & Ergi Energy Peshk” sh.p.k., me shkresën e protokolluar në ERE me nr. 990 prot., datë 26.3.2026, ka paraqitur kërkesën e saj për licencim në veprimtarinë e tregtimit të energjisë elektrike.
- Nga shqyrtimi i aplikimit rezulton se ajo ka kryer pagesën e aplikimit sipas përcaktimeve të aneksit A, të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, të ndryshuar, dhe ka plotësuar dokumentacionin e kërkuar në nenin 9, për pikën 1.1, germat: “a”, “b” dhe “c”; për pikën 1.2, germat “c” dhe “d”; për pikën 1.3, germën “a”, dhe pikën 2.5.
- Në këtë aplikim nevojitet të plotësohet dhe informacioni/dokumentacioni si vijon:
Neni 9. Formati dhe dokumentacioni për aplikim
Pika 1. Dokumentacioni i përgjithshëm për të gjitha aplikimet për pajisje me licencë
Pika 1.2. Dokumentacioni juridik dhe administrativ
- germa “a”: Shoqëria duhet të përfshijë në objektin e veprimtarisë së saj dhe tregtimin e energjisë elektrike dhe të depozitojë ekstraktin historik të regjistrit tregtar të përditësuar.
- germa “b”: duhet të depozitohet dëshmia e penalitetit të lëshuar nga Drejtoria e Përgjithshme e Burgjeve për vetë shoqërinë dhe për një nga administratorët e saj.
Pika 1.3. Dokumentacioni financiar dhe fiskal
- germa “b”: shoqëria duhet të depozitojë vendimin e organeve drejtuese të saj për dedikimin e shumës të nevojshme për të mbuluar të paktën e një 1 muaji të aktivitetit të tregtimit;
- germa “c”: shoqëria duhet të depozitojë në ERE planin e biznesit të dedikuar për veprimtarinë e tregtimit të energjisë elektrike.
Për gjithë sa më sipër, Bordi i ERE-s

VENDOSI:

1. Të fillojë procedurën për licencimin e shoqërisë “Koka & Ergi Energy Peshk” sh.p.k. në veprimtarinë e tregtimit të energjisë elektrike, për një afat 5-vjeçar.
2. Drejtoria e Licencimit, Autorizimeve dhe Garancisë së Origjinës të njoftojë shoqërinë “Koka & Ergi Energy Peshk” sh.p.k. për vendimin e Bordit të ERE-s.

Ky vendim hyn në fuqi menjëherë. 
[bookmark: _GoBack]Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni të vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

